28 vas oor oproer in Middelburg | Maroela Media
Die N11 is tydens die betogings gesluit (Middelburg, Mpumalanga) (Foto: Yusuf Abramjee/Twitter)
Agt-en-twintig verdagtes is in hegtenis geneem in verband met gewelddadige diensleweringsbetogings in Middelburg in Mpumalanga.
Vusi Shongwe, LUR vir gemeenskapsveiligheid in die provinsie, het die polisie geloof vir die stappe wat hulle gedoen het teen diensleweringsbetogings in verskeie dele van die Steve Tshwete- plaaslike munisipaliteit.
Die 28 verdagtes is in hegtenis geneem in verband met betogings wat sedert Woensdag plaasvind. Hulle staan tereg op aanklag van openbare geweld en oortreding van die Rampbestuurwet. Hulle sal na verwagting binnekort in die hof verskyn en nog inhegtenisnemings sal waarskynlik volg.
Moeti Mmusi, woordvoerder van die departement, het gesê die N4-tolpad en N11-pad in Middelburg is tydelik gesluit deur die betogers. "Verskeie voertuie, insluitend 'n vragmotor, 'n bus en 'n minibus is aan die brand gesteek. Verskeie paaie in en uit omliggende informele nedersettings is versper deur klippe en voorwerpe wat aan die brand gesteek is. Sommige uitlanders se winkels is geplunder."
Inwoners is glo ontstoke oor die onlangse verhoging in heffings en belasting deur die munisipaliteit.
Lt.genl. Semakaleng Manamela, provinsiale polisiekommissaris, en die LUR het Vrydag die gebied besoek. Hulle het inligting ontvang oor die vordering wat die polisie maak om die geweld onder beheer te bring. Shongwe het die sekuriteitsagentskappe geloof dat hulle die situasie dringend onder beheer gebring het. Hy veroordeel die betogings en die vernietiging van eiendom.
Hy is egter tevrede dat 'n dringende raadsitting belê is om die geskil tussen die munisipaliteit en inwoners op te los.
Is uitbrand en afbrand die enigste taal om jou misnoeë uit te spreek? Wat ń grap! Lyk die generasie word met vuurhoutjies in die hand gebore… So gaan hulle die land nog AFBRAND…..of is dit nou UITBRAND?
Uit op borgtog vanaand !!
Mense ek verstaan julle pyn wat die mun doen is nie reg nie ons kannie betaal en ly onder die wat korrupsie pleeg nie maar om te plunder te brand en te moor maak niks reg nie dit maak ons armes net armer en ons swaarkry meer kry daardie korruptes en laat hulle betaal hulle kom met moord weg ons regering moet noubregkom en die skuldiges laat boet of gee die leisels vir die Da hulle veg vir ons almal geenrassisme nie